
	ΔΙΕΥΘΥΝΣΗ ΜΕΣΗΣ ΤΕΧΝΙΚΗΣ ΚΑΙ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ

	ΛΕΥΚΩΣΙΑ ΙΟΥΝΙΟς 2003


1
ΣΚΟΠΟΣ ΤΟΥ ΜΑΘΗΜΑΤΟΣ

Οι μαθητές/τριες να αποκτήσουν μια σφαιρική και ολοκληρωμένη εκτίμηση του περιεχομένου του μαθήματος της οργανικής χημείας.  Να διακρίνουν τις οργανικές ενώσεις από τις ανόργανες και να παρατηρούν ορισμένες ιδιότητες και χημικές αντιδράσεις που εμφανίζονται με διαφορετική συχνότητα στις οργανικές ενώσεις σε σχέση με τις ανόργανες.

2
ΓΕΝΙΚΟΙ ΣΤΟΧΟΙ ΤΟΥ ΜΑΘΗΜΑΤΟΣ

Οι μαθητές/τριες να είναι σε θέση να:

1 Διακρίνουν τις οργανικές ενώσεις από τις ανόργανες και γιατί μελετούνται χωριστά από τις ανόργανες.

2 Κατανοούν το τετρασθενές του ατόμου του άνθρακα και να αιτιολογούν το μεγάλο αριθμό των οργανικών ενώσεων με βάση τη δομή του άνθρακα.

3 Κατανέμουν σχηματικά τα ηλεκτρόνια του ατόμου του άνθρακα και να συμπεραίνουν το είδος, τον αριθμό και τη σταθερότητα των χημικών δεσμών που μπορεί να σχηματίσει αυτό το στοιχείο τόσο με άλλα άτομα άλλων στοιχείων, όσο και με άλλα άτομα άνθρακα.

4 Αντιληφθούν της εφαρμογές τις οργανικής χημείας στη βιομηχανική παραγωγή αγαθών και προϊόντων.

5 Ασκηθούν στην αναζήτηση πληροφοριών και την έρευνα χρησιμοποιώντας σύγχρονη  τεχνολογία και ηλεκτρονικούς υπολογιστές.

6 Εξασκηθούν στην αυτενέργεια και την ανάπτυξη κριτικής σκέψης.

3
ΠΡΟΑΠΑΙΤΟΥΜΕΝΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

1 Η αντίληψη του υλικού κόσμου.

2 Βασικές έννοιες της οργανικής χημείας.

3 Τα αποτελέσματα των οργανικών αντιδράσεων.

4 Βασικές αντιδράσεις που παρατηρούνται στη οργανική χημεία.

5 Γνώση και χρήση χημικών οργάνων και αντιδραστηρίων.

6 Χρήση ηλεκτρονικού υπολογιστική.

4
ΠΥΡΗΝΙΚΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

Οι μαθητές/τριες πρέπει να:

1 Γνωρίζουν και εφαρμόζουν τους βασικούς κανονισμούς που αφορούν το εργαστήριο της οργανικής χημείας.

2 Εκτιμούν και αναφέρουν το σκοπό της μελέτης της οργανικής χημείας και να αντιλαμβάνονται ότι όλα τα βιομηχανικά αγαθά είναι οργανικά προϊόντα.

3 Γνωρίζουν και εκτελούν με το σωστό τρόπο τις εργαστηριακές ασκήσεις στο εργαστήριο της οργανικής χημείας.

4 Γνωρίζουν και αναφέρουν τη σύσταση του πετρελαίου και τη θεωρία για το σχηματισμό αυτού. Αναφέρουν επίσης τη σύσταση και τις ιδιότητες της βενζίνης.

5 Αναγνωρίζουν και να αναφέρουν για τη σύσταση των καυσαερίων των αυτοκινήτων και τη συμμετοχή τους στη ρύπανση του περιβάλλοντος.

6 Αναφέρουν και αναλύουν τους παράγοντες που ευνοούν το φαινόμενο της ατμοσφαιρικής ρύπανσης, το φαινόμενο του θερμοκηπίου και τις συνέπειές του, το φαινόμενο της τρύπας του όζοντος και τις συνέπειές του.

7 Εξηγούν τον τρόπο παραγωγής της αιθανόλης από τα σάκχαρα και να γνωρίζουν τα οινοπνευματώδη ποτά και τις συνέπειες από την υπερβολική χρήση τους. 

8 Αναγνωρίζουν και ερευνούν τη νομοθεσία της χημείας τροφίμων, τη καταγραφή συντηρητικών και αντιοξειδωτικών της σειράς Ε.

9 Αναφέρουν το βιοχημικό ρόλο και θρεπτική αξία των υδατανθράκων, λιπών, ελαίων και πρωτεϊνών.

5
ΕΙΣΗΓΗΣΕΙΣ ΓΙΑ ΤΗΝ ΑΠΟΤΕΛΕΣΜΑΤΙΚh ΠΡΟΣΦΟΡΑ ΤΗΣ ΥΛΗΣ ΤΟΥ ΑΝΑΛΥΤΙΚΟΥ ΠΡΟΓΡΑΜΜΑΤΟΣ

Διδασκαλία του μαθήματος να γίνεται στο εργαστήριο της οργανικής χημείας.

Στην αίθουσα διδασκαλίας θα πρέπει να υπάρχουν τα κατάλληλα υλικά και εγκαταστάσεις που είναι απαραίτητες για την απρόσκοπτη διδασκαλία, όπως οργανικά αντιδραστήρια, οπτικοακουστικά μέσα και ηλεκτρονικός υπολογιστής.

Η επίσκεψη των μαθητών σε εργοστάσια, εργαστήρια και βιομηχανίες που έχουν σχέση με το αντικείμενο του μαθήματος θα συμβάλει άμεσα στην αποτελεσματική της διδασκαλίας και την καλύτερη κατανόηση της οργανικής χημείας από τους μαθητές.

Οι μαθητές πρέπει να ενθαρρύνονται να αυτενεργούν: να επισκέπτονται χώρους όπου παράγονται, μορφοποιούνται και επεξεργάζονται οργανικά προϊόντα, να κάμνουν μελέτες είτε κατά ομάδες είτε ατομικές με αντικείμενο τα οργανικά προϊόντα που μελετούν αξιοποιώντας τη βιβλιοθήκη του σχολείου τους, περιοδικά, το διαδύκτιο ή και άλλες πηγές. 

Οι εκπαιδευτικοί θα πρέπει να προετοιμάζουν σχετικό πρωτογενές υλικό από όλες τις προσφερόμενες πηγές έτσι ώστε το περιεχόμενο και η διαδικασία μάθησης να ανταποκρίνεται στις ανάγκες και στο επίπεδο των μαθητών. 

Να ανατίθεται στους μαθητές συστηματικά κατ′ οίκον εργασίες και μελέτες με τα θέματα που μελετούν. Ο έλεγχος της κατ′ οίκον εργασίας να είναι συνεχής.
6
ΟΔΗΓΙΕΣ ΓΙΑ ΤΗΝ ΑΞΙΟΛΟΓΗΣΗ ΤΟΥ ΜΑΘΗΜΑΤΟΣ

Να χρησιμοποιείται η συνεχής αξιολόγηση, γραπτή και προφορική.  Για κάθε τρίμηνο να γίνεται τουλάχιστο ένα διαγώνισμα σε ενότητα.

Για την αξιολόγηση να λαμβάνεται υπόψη η συνεχής συμμετοχή στο μάθημα, η εργασία στην τάξη καθώς και η τήρηση τετραδίου.

Η συμμετοχή σε εργασίες και μελέτες που θα συζητούνται στην τάξη υπό την καθοδήγηση του διδάσκοντα, να λαμβάνονται υπόψη για σκοπούς αξιολόγησης.

	ΔΙΔΑΚΤΕΑ ΥΛΗ
	ΓΝΩΣΕΙΣ ΚΑΙ ΔΕΞΙΟΤΗΤΕΣ ΠΟΥ ΑΠΟΚΤΑ Ο/Η ΜΑΘΗΤΗΣ/ΤΡΙΑ
	ΔΡΑΣΤΗΡΙΟΤΗΤΕΣ

	1
Γενικό μέρος οργανικής χημείας


(7 περίοδοι)
	
	

	1.1
Εισαγωγη στην Οργανική Χημεία
	· Οι μαθητές να είναι σε θέση:

· Να διακρίνουν τις οργανικές ενώσεις από τις ανόργανες και να αναφέρουν ορισμένες ιδιότητες και χημικές αντιδράσεις που εμφανίζονται με διαφορετική συχνότητα στις οργανικές ενώσεις σε σχέση με τις ανόργανες.
	

	1.2
Η δομή του ατόμου του άνθρακα και ο μεγάλος αριθμός των οργανικών ενώσεων
	· Να κατανέμουν σχηματικά τα ηλεκτρόνια του ατόμου του άνθρακα και να συμπεραίνουν το είδος, τον αριθμό και τη σταθερότητα των χημικών δεσμών που μπορεί να σχηματίσει αυτό το στοιχείο τόσο με άτομα άλλων στοιχείων, όσο και με άλλα άτομα άνθρακα.

· Να αιτιολογούν το μεγάλο αριθμό των οργανικών ενώσεων με βάση τη δομή του άνθρακα.
	· Προβολή διαφάνειας με τους συντακτικούς τύπους ενός σχετικά μεγάλου αριθμού χημικών ενώσεων που περιέχουν ανά μόριο δύο μόνον άτομα άνθρακα.

	1.3
Το μόριο του μεθανίου
	· Να περιγράφουν τη διάταξη στο χώρο των ατόμων των στοιχείων που αποτελούν το μόριο του μεθανίου, να γνωρίζουν ότι οι τέσσερις χημικοί δεσμοί C-H είναι ισοδύναμοι από ενεργειακή άποψη και να αιτιολογούν το γεγονός ότι το μόριο του μεθανίου δεν είναι μόνιμο ηλεκτρικό δίπολο, παρότι οι τέσσερις δεσμοί C-H είναι πολωμένοι. Να απεικονίζουν σχηματικά το μόριο του μεθανίου στο χώρο καθώς και ορισμένων ακόμη ενώσεων με ένα άτομο άνθρακα ανά μόριο με αναγραφή των στερεοχημικών μοντέλων.


	· Προβολή διαφάνειας στην οποία απεικονίζεται το μόριο του μεθανίου με όλους τους χημικούς τύπους του και ανάλυση των πληροφοριών που προκύπτουν από τον καθένα από αυτούς. Ζητείται από τους μαθητές να κατασκευάσουν τα μοριακά μοντέλα ορισμένων ενώσεων.

	1.4
Στοιχειακή ανάλυση
	· Να περιγράφουν τη διαδικασία που ακολουθείται για την ανίχνευση και τον ποσοτικό προσδιορισμό των στοιχείων: C, H, Cl, Br, I, S, N και O με βάση τις κλασικές μεθόδους της χημικής ανάλυσης. Να αναφέρουν τις αρχές στις οποίες στηρίζονται ορισμένες σύγχρονες μέθοδοι χημικής ανάλυσης.
	

	1.5
Εύρεση εμπειρικού και μοριακού τύπου χημικής ένωσης
	· Να χρησιμοποιούν τα αποτελέσματα της στοιχειακής ανάλυσης και να εφαρμόζουν θεωρητικά τις μεθόδους προσδιορισμού της μοριακής μάζας για να βρίσκουν τον εμπειρικό και το μοριακό τύπο οργανικής ένωσης.
	

	1.6
Ταξινόμηση οργανικών ενώσεων
	Οι μαθητές να είναι σε θέση:

· Να αναγνωρίζουν με βάση το συστατικό τύπο της αν μία οργανική ένωση είναι:  άκυκλη ή κυκλική, κορεσμένη ή ακόρεστη, ισοκυκλική ή ετεροκυκλική, αρωματική ή αλεικυκλική και να γράφουν παραδείγματα συντακτικών τύπων οργανικών ενώσεων που ανήκουν σε αυτές τις κατηγορίες.
	

	1.7
Χαρακτηριστικές ομάδες ομόλογες σειρές
	· Να γνωρίζουν τις χαρακτηριστικές ομάδες: υδροξύλιο, αιθερομάδα, καρβονύλιο, κυανομάδα, καρβοξύλιο, αμινομάδα.

· Να αναφέρουν τι είναι ομόλογη σειρά και να συμβολίζουν με τους κατάλληλους χημικούς τύπους τις ομόλογες σειρές των: αλκανίων, αλκενίων, αλκινίων, αλκαδιενίων, αλκυλαλογονιδίων, κορεσμένων μονοσθενών αλκοολών, κορεσμένων μονοαιθέρων, κορεσμένων αλδεϋδών και κετονών, κορεσμένων μονοκαρβοξυλικών οξέων, εστέρων και αμινών (πρωτοτα-γών). Να αναγνωρίζουν την ομόλογη σειρά στην οποία ανήκει μία ένωση με γνωστό συντακτικό ή μοριακό τύπο.
	

	1.8
Ονοματολογία οργανικών ενώσεων
	· Να ονομάζουν κατά το σύστημα ονοματολογίας IUPAC τις χημικές ενώσεις που ανήκουν στις παραπάνω ομόλογες σειρές.
	

	1.9
Ισομέρεια
	· Να αναφέρουν τι ονομάζεται ισομέρεια καθώς και τα είδη της ισομέρειας (συντακτική ισομέρεια, στερεοϊσομέρεια). Να αναγνωρίζουν αν δύο οργανικές ενώσεις εμφανίζουν μεταξύ τους ισομέρεια αλυσίδας, ισομέρεια θέσης ή ισομέρεια ομόλογης σειράς και να αναφέρουν παραδείγματα οργανικών ενώσεων που εμφανίζουν αυτά τα είδη συντακτικής ισομέρειας.

· Να βρίσκουν τα δυνατά συντακτικά ισομερή που αντιστοιχούν σε δοσμένο μοριακό τύπο.
	

	2
Πετρέλαιο – υδρογονάνθρακες


(7 περίοδοι)
	
	

	2.1
Πετρέλαιο
	· Οι μαθητές να είναι σε θέση:

· Να αναφέρουν τα κυριότερα συστατικά του πετρελαίου και τη θεωρία για το σχηματισμό αυτού.

· Να αναφέρουν τα κυριότερα προϊόντα της διύλισης του πετρελαίου και τις χρήσεις τους.
	· Φυσικοί Πόροι

· Ξενάγηση σε διυλιστήριο

	2.2
Βενζίνη
	· Να αναφέρουν τη σύσταση και τις ιδιότητες της βενζίνης.

· Να ορίζουν τον αριθμό οκτανίου και να περιγράφουν τις μεθόδους που εφαρμόζονται για την αύξησή του.


	

	2.3
Νάφθα – Πετροχημικό
	· Να αναφέρουν τι είναι νάφθα και τη χρησιμότητά της ως πρώτη ύλη στη βιομηχανία των πετροχημικών.

· Να αναγνωρίζουν τους βασικούς υδρογονάνθρακες που χρησιμοποιούνται στη πετροχημική βιομηχανία και να αναφέρουν τα κυριότερα προϊόντα της.
	

	2.4
Μεθάνιο – Αλκάνια, Φυσικό αέριο, βιοαέριο
	· Να αναφέρουν την προέλευση, τις παρασκευές – ιδιότητες (γράφοντας τις χημικές εξισώσεις των σχετικών αντιδράσεων)καθώς και τις χρήσεις του μεθανίου.

· Να αναφέρουν τις βασικές γενικές παρασκευές των αλκανίων:

α)
από αλκένια

β)
από αλκυλαλογονίδια (αναγω-γή, Wurtz, Grignard),

γ)
από άλατα RCOONa καθώς και τις χημικές ιδιότητές τους (γράφοντας τις αντίστοιχες χημικές εξισώσεις).

· Να αναφέρουν την προέλευση, τη σύσταση και τις χρήσεις του φυσικού αερίου και του βιοαερίου.
	

	2.5
Καυσαέρια – καταλύτες αυτοκινήτων
	Οι μαθητές να είναι σε θέση:

· Να αναφέρουν τη σύσταση των καυσαερίων των αυτοκινήτων καθώς και τη συμμετοχή τους στη ρύπανση του περιβάλλοντος.

· Να αναφέρουν και να επεξηγούν το ρόλο των καταλυτών των αυτοκινήτων στη μείωση των ρύπων.
	

	2.6
Αιθένιο – Αλκένια
	· Να αναφέρουν τις παρασκευές του αιθενίου με αφυδάτωση της αιθανόλης, με αφυδραλογόνωση των αιθυλαλογονιδίων και με πυρόλυση των αλκανίων. Γενίκευση των μεθόδων αυτών για την παρασκευή των αλκενίων γράφοντας τις αντίστοιχες χημικές εξισώσεις.

· Να αναφέρουν τις σημαντικότερες χημικές ιδιότητες (προσθήκη, πολυμερισμός, καύση) γράφοντας τις αντίστοιχες χημικές εξισώσεις.
	

	2.7
Αιθίνιο – Αλκίνια
	· Να αναφέρουν τις παρασκευές του αιθινίου από το ανθρακασβέστιο και τα διαλογονοπαράγωγα των αλκανίων γράφοντας τις αντίστοιχες χημικές εξισώσεις. Γενίκευση των μεθόδων για την Παρασκευή των αλκινίων γράφοντας τις αντίστοιχες χημικές εξισώσεις.

· Να αναφέρουν τις σημαντικότερες χημικές ιδιότητες (προσθήκης, καύση, αντικατάσταση πολυμερισμός), γράφοντας τις αντίστοιχες χημικέ εξισώσεις και τις χρήσεις του αιθινίου και γενικότερα των αλκινίων.
	· Ακετυλένιο και δισκογραφία.

	2.8
Βουταδιένιο – Αλκαδιένια
	· Να αναφέρουν τις παρασκευές του βουταδιενίου, να ορίζουν τα συζυγή αλκαδιένια και να αναφέρουν τις βασικές ιδιότητές τους (προσθήκη 1,4 – πολυμερισμός).

· Να αναφέρουν τα είδη του καουτσούκ.
	

	2.9
Βενζόλιο

2.9.1
Αρωματικοί Υδρογονάνθρακες – Αρωματικός χαρακτήρας
	Οι μαθητές να είναι σε θέση:

· Να αναφέρουν τον τύπο του βενζολίου και να αιτιολογούν τη σταθερότητά του με το φαινόμενο του συντονισμού.


	

	
	· Να αναφέρουν τις ιδιότητες που αποδίδονται με τον όρο ¨αρωματικός χαρακτήρας¨ και να ερμηνεύουν αυτές τις ιδιότητες με βάση τη δομή του βενζολικού πυρήνα.
	

	2.9.2
Μονοπαράγωγα και διπαράγωγα του Βενζολίου
	· Να αναγνωρίζουν και να ονομάζουν τα κυριότερα μονοπαράγωγα του βενζολίου (τολουόλιο, ανιλίνη, νιτροβενζόλιο, φαινόλη, χλωροβενζόλιο) καθώς και τα διπαράγωγα αυτού (ορθο, μετα, παρα).
	

	2.9.3
Βενζόλιο
	· Να αναφέρουν τις παρασκευές του βενζολίου (από λιθανθρακόπισσα, ακετυλένιο, εξάνιο), τις ιδιότητες και τη φυσιολογική δράση του.
	

	2.9.4
Πολυπυρηνικοί αρωματικοί υδραγονάνθρακες
	· Να συμβολίζουν με τους κατάλληλους χημικούς τύπους ορισμένους πολυπυρηνικούς αρωματικούς υδρογονάνθρακες όπως το ανθρακένιο, το ναφθαλίνιο και το διφαινύλιο.
	

	2.10
Ατμοσφαιρική ρύπανση – φαινόμενο θερμοκηπίου –τρύπα όζοντος
	· Να αναφέρουν – αναλύουν τους παράγοντες που ευνοούν το φαινόμενο της ατμοσφαιρικής ρύπανσης.

· Το φαινόμενο του θερμοκηπίου και τις συνέπειές του.

· Το φαινόμενο της ¨τρύπας¨ του όζοντος και τις συνέπειές του.


	· Έρευνα για τα είδη ρύπανσης της περιοχής σας.

	3
Αλκοόλες – Φαινόλες


(5 περίοδοι)
	
	

	3.1
Αιθανόλη – Αλκοόλες
	Οι μαθητές να είναι σε θέση:

· Να ταξινομούν τις αλκοόλες

α)
πρωτοταγείς, δευτεροταγείς, τρι-τοταγείς,

β)
μονοσθενείς, πολυσθενείς.

· Να αναφέρουν τις βασικές παρασκευές της αιθανόλης (από σάκχαρα, από αιθένιο, από αιθυλαλογονίδιο).  Γενίκευση των δύο τελευταίων μεθόδων για την παρασκευή των κορεσμένων μονοσθενών αλκοολών, γράφοντας τις αντίστοιχες χημικές εξισώσεις.

· Να αναφέρουν τις σημαντικότερες χημικές ιδιότητες της αιθανόλης και γενικά των κορεσμένων μονοσθενών αλκοολών (καύση, επίδραση με Na, στερεοποίηση, οξείδωση, αφυδάτωση με ειδική αναφορά στον διαιθυλαιθέρα και στις χρήσεις αυτού), γράφοντας τις αντίστοιχες χημικές εξισώσεις.

· Να αναφέρουν τις βασικότερες χρήσεις της αιθανόλης.
	· Μετουσιωμένο ή φωτιστικό οινόπνευμα.

· Οινοπνευματώδη ποτά, συνέπειες από την υπερβολική χρήση τους.

· Το πείραμα της Βραζιλίας και η πράσινη βενζίνη.

	3.2
Φαινόλες
	· Να αναφέρουν:  ποιες ενώσεις ονομάζονται φαινόλες και να τις ταξινομούν.

· Να αναφέρουν παρασκευές της φαινόλης ή υδροξυ-βενζολίου (από λιθανθρακόπισσα, κουμόλιο και χλωροβενζόλιο), τις ιδιότητες της φαινόλης, γράφοντας τις αντίστοιχες χημικές εξισώσεις, καθώς και τις χρήσεις των φαινολών.
	· Οι φαινόλες και η χημεία της φωτογραφίας

	4
Καρβονυλικές ενώσεις


(5 περιόδους)
	
	

	4.1
Καρβονυλικές ενώσεις
	· Να ορίζουν τις καρβονυλικές ενώσεις και να τις διακρίνουν σε αλδεΰδες και κετόνες
	

	4.2
Μεθανάλη
	· Να αναφέρουν την παρασκευή της μεθανάλης από μεθανόλη και μεθάνιο.

· Τις χημικές ιδιότητες (οξείδωση, προσθήκη, πολυμερισμός) και τις χρήσεις αυτής.
	

	4.3
Αιθανάλη
	Οι μαθητές να είναι σε θέση:

· Να αναφέρουν την παρασκευή της αιθανάλης από αιθανόλη και αιθίνιο.

· Τις χημικές ιδιότητες (οξείδωση με ήπια και με συνήθη οξειδωτικά μέσα, προσθήκη) και τις χρήσεις αυτής.
	

	4.4
Προπανόνη
	· Να αναφέρουν την παρασκευή της ακετόνηπροπανόνης με οξείδωση της ισοπροπυλικής αλκοόλης, τις χημικές ιδιότητες (προσθήκη, καύση) και τις χρήσεις αυτής.
	

	5
Καρβοξυλικά οξέα


(5 περίοδοι)
	
	

	5.1
Γενικά – ταξινόμηση
	· Να ταξινομούν τα καρβοξυλικά οξέα.
	

	5.2
Μελέτη ορισμένων οξέων (οξικό, βενζοϊκό οξύ, γαλακτικό)
	· Να αναφέρουν τις σημαντικότερες παρασκευές και ιδιότητες των κορεσμένων μονοκαρβοξυλικών οξέων (με αναφορά στο οξικό οξύ), του βενζοϊκού και του γαλακτικού οξέος γράφοντας τις αντίστοιχες 
	· Νομοθεσία της Χημείας Τροφίμων.

· Έρευνα των μαθητών σε συσκευασίες τροφίμων για την καταγραφή συντηρητικών και αντιοξειδωτικών της σειράς Ε.

	
	
χημικές εξισώσεις και αναφέροντας ορισμένες χρήσεις τους.
	· Τεχνητή ζύμη – Baking Powder.

· Ασπιρίνη

	5.3
Ακρυλικό, μεθακρυλικό οξύ
	· Να γνωρίζουν τους χημικούς τύπους αυτών των οξέων και να αναφέρουν τις χρήσεις αυτών.
	

	6
Βιομόρια και άλλα μόρια


(7 περίοδοι)
	
	

	6.1
Υδατάνθρακες
	· Να διακρίνουν τα είδη υδατανθράκων.

· Να αναφέρουν τις διαφορές των ειδών στη χημική συμπεριφορά τους.

· Να αναφέρουν το βιοχημικό ρόλο – θρεπτική αξία των υδατανθράκων.
	

	6.2
Λίπη – Έλαια – Σαπούνια – Απορρυπαντική δράση
	· Να διακρίνουν τα διάφορα είδη λιπών και ελαίων.

· Να αναφέρουν το βιομηχανικό ρόλο – θρεπτική αξία των λιπών και ελαίων.

· Να εξηγούν την απορρυπαντική δράση των σαπουνιών τα μειονεκτήματά τους και την αντικατάστασή τους από τα συνθετικά απορρυπαντικά.
	

	6.3
Πρωτεΐνες
	Οι μαθητές να είναι σε θέση:

· Να αναφέρουν τα δομικά συστατικά των πρωτεϊνών (α-αμινοξέα) και τον τρόπο σύνδεσης τους στα μόρια των πρωτεϊνών.

· Να αναφέρουν το βιοχημικό ρόλο των πρωτεϊνών.

· Να αναφέρουν τα διάφορα είδη των πρωτεϊνών, ανάλογα το λειτουργικό ρόλο τους.
	

	6.4
Πολυμερή – Πλαστικά
	· Να αναφέρουν και να διακρίνουν τα διάφορα είδη πολυμερών και τις χαρακτηριστικές ιδιότητες κάθε είδους.
	

	6.5
Υφάνσιμες ίνες
	· Να αναφέρουν τα διάφορα είδη ινών (φυσικές – συνθετικές) και τα πλεονεκτήματα – μειονεκτήματά τους.
	

	6.6
Χρώματα
	· Να ορίζουν τι είναι χρωστική ύλη και να αναφέρουν τα φυσικά και συνθετικά χρώματα.

· Να αποδίδουν την εμφάνιση του χρώματος στις χρωμοφόρες και αυξόχρωμες ομάδες.

· Να αναγνωρίζουν σε πίνακα τις κυριότερες χρωμοφόρες και αυξόχρωμες ομάδες.
	

	6.7
Αρώματα
	· Να αναφέρουν την προέλευση των αρωμάτων.

· Να αναφέρουν τα αιθέρια έλαια και τις χρήσεις τους.  Να περιγράφουν τη μέθοδο απομόνωσής τους από τα φυτά καθώς και μεθόδους σύνθεσής τους (τεχνητά αιθέρια έλαια).
	

	7
Εργαστηριακές ασκήσεις οργανικής χημείας


(20 περίοδοι)
	
	

	7.1
Εκχύλιση
	Οι μαθητές να είναι σε θέση:
· Nα επιλέγουν τους κατάλληλους διαλύτες για την επίτευξη της εκχύλισης.
	

	7.2
Εξάχνωση
	· Nα καθαρίζουν με τη μέθοδο της εξάχνωσης στερεές ουσίες.

· Nα γνωρίσουν την εφαρμογή της εξάχνωσης υπό κενό (λυοφίληση).
	

	7.3
Σημείο τήξης
	Οι μαθητές να είναι σε θέση:

· Nα χρησιμοποιούν τον λύχνο, τον χειρισμό συσκευών τήξης και θερμομέτρων.
	

	7.4
Σημείο βρασμού
	· Nα εγκαταστήσουν και να χρησιμοποιήσουν τις συσκευές για τον προσδιορισμό του σημείου βρασμού.

· Nα περιγράφουν το μηχανισμό του βρασμού.
	

	7.5
Προσδιορισμός στροφικής ικανότητας
	· Nα περιγράφουν τις οπτικά ενεργές χημικές ενώσεις.

· Nα χειρίζονται το πολιοσίμετρο και να χρησιμοποιούν την πολιοσιμετρία για την ταυτοποίηση και τον ποσοτικό προσδιορισμό.
	

	7.6
Προσδιορισμός δείκτη διάθλασης
	· Nα χρησιμοποιούν το διαθλασίμετρο για την ταυτοποίηση και έλεγχο καθαρότητας των ρευστών.
	

	7.7
Καύση οργανικών ουσιών
	· Nα περιγράφουν το φαινόμενο της καύσης.

· Nα χρησιμοποιούν την καύση ως μέθοδο ανάλυσης για τον προσδιορισμό της εκατοστιαίας περιεκτικότητας του C, Η, Ο.
	

	7.8
Ανίχνευση C, Η
	· Nα ανιχνεύουν πειραματικά τον C και το Η.
	

	7.9
Ανίχνευση αζώτου
	· Nα ανιχνεύουν το άζωτο στις οργανικές ενώσεις με την πυροχημική μέθοδο.
	

	7.10
Αντιδράσεις αλκανίων
	· Nα διακρίνουν τα αλκάνια με χαρακτηριστικές αντιδράσεις παραφίνης με οξέα, αλκάλια, οργανικούς διαλύτες.
	

	7.11
Αντιδράσεις αλκενίων
	· Nα αποδίδουν τη δραστηριότητα των ολεφινών στην ύπαρξη διπλού δεσμού.

· Nα εκτελούν πειράματα ολεφινών με βρώμιο.
	

	7.12
Αντίδραση οξείδωσης
	Οι μαθητές να είναι σε θέση:

· Nα εκτελούν πειράματα ολεφινών με υπερμαγγανικό κάλιο.

· Nα περιγράφουν το μηχανισμό διάσπασης του διπλού δεσμού με το ΚΜnΟ4.
	

	7.13
Αντιδράσεις αλκοολών, αιθέρων
	· Nα διακρίνουν τις αλκοόλες από τους αιθέρες με χαρακτηριστικές αντιδράσεις.

· Nα διακρίνουν τις πρωτοταγείς από τις δευτεροταγείς, τριτοταγείς αλκοόλες με την αντίδραση Lucas.

· Nα εκτελούν το πείραμα της ανίχνευσης αλκοόλης με την αντίδραση ιωδοφορμίου.
	

	7.14
Αντιδράσεις αλδεϋδών και κετονών
	· Nα αναφέρουν τις σπουδαιότερες ιδιότητες των καρβονυλικών ενώσεων.

· Nα τις διακρίνουν με εκτέλεση πειραμάτων με τα αντιδραστήρια Fehling Tollen και 2,4 δινιτρολυδραζίνη.
	

	7.15
Αντιδράσεις καρβοξυλικών οξέων και φαινολών
	· Nα αναφέρουν τις χημικές ιδιότητες των καρβονικών οξέων και των φαινολών.

· Nα εκτελούν πειράματα ανίχνευσης τους και διάκρισης τους.
	

	7.16
Αντιδράσεις αρωματικών ενώσεων
	· Nα περιγράφουν την αρωματικότητα και ελαττωμένη δραστικότητα του βενζολίου.

· Nα εκτελούν πειράματα αρωματικών ενώσεων με διάφορα αντιδραστήρια.
	

	7.17
Αντιδράσεις αμινών
	· Nα αναφέρουν τις κυριότερες ιδιότητες των αμινών.

· Nα τις διακρίνουν σε πρωτοταγείς, δευτεροταγείς, τριτοταγείς.

· Nα τις ανιχνεύουν με την αντίδραση (Hinsbarg) αντιδραστήριο τολουολσουλφοχλωρίδιο.
	

	7.18
Αντιδράσεις υδατανθράκων
	Οι μαθητές να είναι σε θέση:

· Nα χαρακτηρίζουν τους υδρογονάνθρακες σύμφωνα με τις χημικές ιδιότητες.

· Nα εκτελούν τα πειράματα ανίχνευσης τους με τις δοκιμές Fehling, Molish.
	

	7.19
Αντιδράσεις πρωτεϊνών
	· Nα αναφέρουν τις ιδιότητες των πρωτεϊνών.

· Nα τις ανιχνεύουν με τις αντιδράσεις νινυδρίνης, διουρίας, ξανθοπρωτεϊνών.
	

	ΠΑΡΑΣΚΕΥΗ ΟΡΓΑΝΙΚΩΝ ΕΝΩΣΕΩΝ
	
	

	7.20
Παρασκευή ασπιρίνης
	· Nα αναφέρουν τις χαρακτηριστικές ομάδες της ασπιρίνης και την κύρια πηγή προέλευσης της (παραγωγή βενζολίου).

· Nα την παρασκευάσουν με οξικό ανυδρίτη και σαλικυλικό οξύ.
	

	7.21
Παρασκευή βακελίτη
	· Nα περιγράφουν τη δραστικότητα των φαινολών και φολμαλδεϋδης.

· Nα περιγράφουν τον μηχανισμό πολυμερισμού συμπύκνωσης και να αναφέρουν θερμοσκληρυνόμενα πολυμερή.
	

	7.22
Παρασκευή σαπουνιού
	· Nα περιγράφουν την αντίδραση σαπωνοποίησης των εστέρων και να αναφέρουν τις ιδιότητες και τις χρήσεις των σαπώνων.
	

	7.23
Παρασκευή οξικού αιθυλεστέρα
	· Nα περιγράφουν την αντίδραση εστεροποίησης οξέος με αλκοόλη και τις χρήσεις του προϊόντος.
	

	7.24
Διαχωρισμός μίγματος οργανικών ενώσεων
	· Nα διαχωρίζουν μίγμα αιθανόλης – κετόνης.
	

	7.25
Απομόνωση καφεΐνης από τσάι
	· Nα απομονώνουν φυσικές ύλες με χημικές μεθόδους.

